Държавен вестник, бр. 78, 2025 г., стр. 39

БРОЙ  78	
Д Ъ Р Ж А В Е Н  В Е С Т Н И К 	
СТР.  39   
– Допуска се разполагането и на кашпи 
с екзотични растителни видове, следвайки 
оригиналния проект.
– Допуска се преработка на геометрия 
на зелени партери с цел възстановяване на 
по-стара такава, като нуждата от промяна се 
доказва чрез проект, изготвен въз основа на 
архивни материали.
1.1.2.1.2.2. Не се допуска ново строител­
ство в градината. Допуска се изграждане на 
поливна система.
1.1.2.1.2.3. Не се допуска разполагане на 
преместваеми обекти по смисъла на ЗУТ в 
териториалния обхват на ЕНКЦ.
1.1.2.1.2.4. Изисква се съхраняване зрител­
ния конус към читалището и паметника на 
Нанчо Попович при подхода от юг, като не 
се засажда висока храстова и дървесна рас­
тителност в партерите в централната част на 
градината и пред южната фасада на сградата.
– Изисква се в партерите на и до памет­
ника на Нанчо Попович цветните фигури и 
ниски храстови бордюри да са с хоризонтално 
въздействие.
– Не се допуска засаждане в тях на вер­
тикални растителни елементи – храсти и др., 
които да го конкурират.
1.1.2.1.2.5. По отношение на градинско об­
завеждане и настилки:
– Допуска се подмяна на съществуващите 
алейни настилки с употребата на естествени и 
монохромни цветове и материали, съобразени 
с оригиналната концепция.
– Допуска се разполагането на ново пар­
ково обзавеждане: пейки, кошчета за смет, 
чешми и пр.
– Допуска се изграждане на художествено 
и ново функционално осветление, което да 
хармонира с архитектурно-художествения образ 
на читалището.
– Допуска се разполагане на маси, чадъри 
към кафене/ресторант, в градината от изток 
на сградата.
– Допуска се разполагането на табела с 
наименованието на кафе/ресторанта, разпо­
ложена в градината, на ниво до пешеходен 
поглед и до 1 м2.
– Всички елементи да са съобразени с 
архитектурно-художествения образ на чита­
лището – местата на разполагане, начините 
на закрепване, размерите и оформянето на 
елементите се доказват с проект.
1.1.2.1.2.6. По отношение на информационни 
елементи в средата:
– Изисква се изработка на схема за разпола­
гане на информационни и указателни елементи, 
свързани с дейността на читалището. Места­
та на разполагане, начините на закрепване, 
размерите и оформянето на елементите да 
са съобразени със стилистиката на сградата, 
доказват се с проект.
– Допуска се разполагане на временни 
изложбени елементи, табели, пана и др. по 
алеите, както и съоръжения за събития на 
открито – външна сцена, тента, столове и маси 
за публика. Тяхното разполагане и визия следва 
да не увреждат НКЦ – сграда на читалището, 
паметник на Нанчо Попович, градина, да не 
компрометират експонирането им и да не 
затрудняват достъпа до тях.
– Изисква се изложбените елементи да 
бъдат премахвани веднага след приключване 
на събитието, за което са поставени, а теренът 
да бъде възстановен в първоначалния му вид.
– Допуска се разполагането на конструкции 
(колони) за афиши, свързани с културните 
събития, провеждани в читалището, на под­
ходящи места около сградата.
– Не се допуска разполагане на билбордове 
и реклами по сградата и в имота на обекта.
1.1.2.1.2.7. Не се допуска разполагане на 
фотоволтаични панели, с изключение на пар­
ково осветление с фотоволтаично захранване.
1.1.2.1.2.8. Всички намеси по ЕНКЦ „Въз­
поменателен паметник в двора на читали­
щето „Добри Войников“ – бюст-паметник на 
Нанчо Попович, да се извършват въз основа 
на определения за нея индивидуален режим 
за опазване. До приемане на индивидуален 
режим за опазване се изисква прилагането на 
предписанията по т. 3.1.2 от настоящия режим.
1.1.2.1.3. По отношение на паметника на 
Нанчо Попович:
1.1.2.1.3.1. Изисква се КРР.
1.1.2.1.3.2. Не се допуска преместване на 
паметника.
1.1.2.1.3.3. Допуска се поставяне на худо­
жествено осветление, разположено в градина­
та, в непосредствена близост. Не се допуска 
разполагането на художествено осветление 
върху скулптурата и постамента.
1.1.2.2. Общи предписания за опазване на 
територията на ЕНКЦ:
1.1.2.2.1. За всички гореизброени дейности в 
обхвата на ЕНКЦ да се изготвя документация, 
която удостоверява състоянието на средата и 
обекта преди и след извършване на намеси­
те. Всички намеси по недвижимата културна